ஆண்டு நின்று, அரக்கன், வெவ்வேறு அணி வகுத்து, அனிகம்தன்னை, மூண்டு இரு புடையும், முன்னும், முறை முறை முடுக ஏவி, தூண்டினன், தானும் திண் தேர்; தோரணத்து இருந்த தோன்றல், வேண்டியது எதிர்ந்தான் என்ன, வீங்கினன், விசயத் திண் தோள்.	20 ஐயனும், அமைந்து நின்றான், ஆழியான் அளவின் நாமம் நெய் சுடர் விளக்கின் தோன்றும் நெற்றியே நெற்றியாக, மொய் மயிர்ச் சேனை பொங்க, முரண் அயில் உகிர்வாள் மொய்த்த கைகளே கைகள் ஆக, கடைக் கூழை திரு வால் ஆக.	21